Publication: Magyar Közlöny
Issue: MK-1998-93 (Year: 1998, Number: 93)
Era: 1990-2004
Section: A jogalkotásról szóló 1987. évi XI. törvény (a továbbiakban: Jat.) bevezetője szerint:
Paragraph Index: 261

1. Az Alkotmánybíróság korábban elvi éllel mondta ki: „Magyarország jogállammá minősítése ténymegállapítás és program egyszerre. A jogállam azáltal valósul meg, hogy az Alkotmány valóban és feltétlenül hatályosul. A jog számára a rendszerváltás azt jelenti, és jogi rendszerváltás kizárólag abban az értelemben lehetséges, hogy a jogállami Alkotmánnyal összhangba kell hozni, illetőleg — az új jogalkotást tekintve — összhangban kell tartani az egész jogrendszert. Nemcsak a jogszabályoknak és az állami III. rész HATÁROZATOK 1998/93. szám szervek működésének kell szigorúan összhangban lenniük az Alkotmánnyal, hanem az Alkotmány fogalmi kultúrájának és értékrendjének át kell hatnia az egész társadalmat. Ez a jog uralma, ezzel lesz az Alkotmány valóságossá. A jogállam megvalósítása folyamat. Az állami szervek számára alkotmányos kötelesség ezen munkálkodni.” [11/1992. (III. 5.) AB határozat, ABH 1992, 77, 80.] Ugyanezen határozat tartalmazza a következőket: „A rendszerváltás a legalitás alapján ment végbe. A legalitás elve azt a követelményt támasztja a jogállammal szemben, hogy a jogrendszer önmagára vonatkozó szabályai feltétlenül érvényesüljenek.” (ABH 1992, 77, 81.) Az Alkotmánybíróság azt is leszögezte, hogy a „jogállamiságról szóló alkotmányos tétel”-t az Alkotmány bevezető része (preambuluma) és a 2. § (1) bekezdése együttesen alkotja. (1055/B/1990. AB határozat ABH 1990, 355, 356—357.) A Magyar Köztársaság Alkotmányának az 1989. évi XXXI. törvénnyel módosított preambuluma félreérthetetlenül meghatározza a többpártrendszert, a parlamenti demokráciát és a szociális piacgazdaságot megvalósító jogállamba való békés politikai átmenet elősegítését mint alkotmányos célt. A törvényhozó a preambulumot követően az Alkotmány

Source: https://magyarkozlony.hu/hivatalos-lapok/56d1aa0820bdd175683bdc0e65b4a082d2764808/dokumentumok/0b338b2ff9e8ee0bd9b01f8ad7bf9345b036a544/letoltes